# Barne- og likestillingsdepartementet

### Fra Wikipedia, den frie encyklopedi

Barne- og likestillingsdepartementet er et norsk departement som ble opprettet 1. januar 2006 fra Barne- og familiedepartementet. Departementet skal arbeide for forbrukernes rettigheter, interesser og sikkerhet skal bli styrket, at barn og unge skal få en trygg oppvekst, og mulighet til deltagelse og medbestemmelse i samfunnet, at familier skal leve i sikkerhet, både økonomisk og sosialt og at det skal bli full og virkelig likestilling mellom kvinner og menn og for minoritetsgrupper.

## [rediger] Historie

Barne- og likestillingsdepartementet ble opprettet 1. januar 2006 med oppgaver fra Barne- og familiedepartementet, som ble nedlagt samme dato. Navnet Barne- og familiedepartementet ble innført 1. januar 1991. Ett år tidligere ble Familie- og forbrukerdepartementet opprettet ved kongelig resolusjon av 22. desember 1989. Det nye departementet fikk overført saksområder fra det nedlagte Forbruker- og administrasjonsdepartementet, Sosialdepartementet, Kommunal- og arbeidsdepartementet, Justisdepartementet, Miljøverndepartementet (SFT) og Kulturdepartementet.

Begrunnelsen for å opprette departementet var at man ønsket å styrke innsatsen for barn og familier. Arbeidsfeltene skulle særlig være likestilling, produktsikring, forbrukervern og trygging av barns rettigheter.

## [rediger] Organisasjon

### [rediger] Avdelinger

Departementet har fire avdelinger:

- Barne- og ungdomsavdelingen
- Familie- og likestillingsavdelingen
- Forbrukeravdelingen
- Plan- og administrasjonsavdelingen

### [rediger] Underliggende etater

- Barneombudet
- Barne-, ungdoms- og familieetaten
- Fordelingsutvalget
- Fylkesnemndene for sosiale saker
- Likestillingsombudet
- Likestillingsenteret
- Forbrukerombudet
- Forbrukerrådet
- Forbrukertvistutvalget
- Statens institutt for forbruksforskning
- Markedsrådet
- Edelmetallkontrollen
- Stiftelsen miljømerking

## [rediger] Politisk ledelse

Statsråd Karita Bekkemellem (Ap) er barne- og likestillingsminister og sjef for Barne- og likestillingsdepartementet.

Statssekretærer er Kjell Erik Øie (Ap) og Krishna Chudasama.

## [rediger] Eksterne lenker

- Offisielt nettsted
- Pressemelding om opprettelsen av departementet

Norges departementer

Statsministerens kontor · Arbeids- og inkluderingsdepartementet · Barne- og likestillingsdepartementet · Finansdepartementet · Fiskeri- og kystdepartementet · Fornyings- og administrasjonsdepartementet · Forsvarsdepartementet · Helse- og omsorgsdepartementet · Justis- og politidepartementet · Kommunal- og regionaldepartementet · Kultur- og kirkedepartementet · Kunnskapsdepartementet · Landbruks- og matdepartementet · Miljøverndepartementet · Nærings- og handelsdepartementet · Olje- og energidepartementet · Samferdselsdepartementet · Utenriksdepartementet

Hentet fra «http://no.wikipedia.org../../../b/a/r/Barne-_og_likestillingsdepartementet.html»

Kategori: Norske departementer

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk